
Poštovani,
srdačno Vas pozivamo na otvorenje godišnje konferencije Gypsy Lore Society, koje će se održati u utorak, 2. rujna na Filozofskome fakultetu Sveučilišta u Zagrebu, u dvorani 7, s početkom u 9 sati.
Gypsy Lore Society najstarije je i najvažnije međunarodno znanstveno društvo posvećeno istraživanju povijesti, jezika, kulture i društvenog položaja Roma. Od svojega osnutka 1888. godine okuplja istraživače različitih disciplina iz svih dijelova svijeta igrajući iznimno važnu ulogu u razvoju romskih studija kao područja znanstvenog istraživanja.
Stoga nam je osobito zadovoljstvo i čast što će se konferencija Gypsy Lore Society za 2026. g. održati upravo u Zagrebu, u organizaciji Instituta društvenih znanosti Ivo Pilar, Filozofskoga fakulteta Sveučilišta u Zagrebu, Instituta za istraživanje migracija i Saveza Roma u Republici Hrvatskoj „Kali Sara”. Zagreb i Hrvatska imaju dugu tradiciju istraživanja romskoga jezika, povijesti i kulture, a posljednjih se godina romistika razvija i kao zasebno akademsko i nastavno područje. Dolazak najistaknutijih svjetskih stručnjaka prilika je za razmjenu znanja, ali i za povezivanje hrvatske romistike s međunarodnom znanstvenom zajednicom.
Pozivamo Vas da prisustvujete otvaranju izložbe „The History of Romani Studies in Croatia” autora dr. sc. Danijela Vojaka sa suautorima izložbe Petrom Radosavljevićem, Ivanom Andrijanićem, Filipom Škiljanom, Ivanom Olujić i Ahmadom Sawas Najjarom. Izložba će biti postavljena ispred dvorane 7 na Filozofskom fakultetu u Zagrebu, 2. rujna 2026. s početkom u 11:00.
Bit će nam veliko zadovoljstvo ako nam se pridružite na otvorenju konferencije i svojim dolaskom uveličate ovaj važan događaj.
	Filozofski fakultet Sveučilišta u Zagrebu
Dvorana 7
2. rujna 2026. u 9:00



Srdačno Vas očekujemo!

U ime Organizacijskog odbora,
dr. sc. Danijel Vojak (Institut društvenih znanosti Ivo Pilar, Zagreb)
dr. sc. Filip Škiljan (Institut za istraživanja migracija, Zagreb)
dr. sc. Petar Radosavljević (Filozofski fakultet, Zagreb)
dr. sc. Ivan Andrijanić (Filozofski fakultet, Zagreb)
dr. sc. Ivana Olujić (Filozofski fakultet, Zagreb)
Ahmad Sawas Najjar (Savez Roma u Republici Hrvatskoj „Kali Sara“)

